cyanic-selkie/wikianc huggingface dataset:
Солунска афера
Полициски претреси
Но на четврт час од Солун кај месноста Тумба биле престигнати од турака потера и тогаш Александар Ников се самоубил, а останатите биле уапсени.
Првичниот успех на турските власти во разоткривањето на Организацијата се должеле на кажувањата на Милан Михајлов. Тој по апсењето ведаш почнал се да кажува.
Зборувал за своите патувања во Струмица, Моноспитово, Кукуш и Дојран каде го растурал нелегалниот весник Реформи. Кажал дека по наредба на Пере Тошев заминал за Гевгелиско кај Андон Ќосето. М. Михајлов бил преоблечен во полициска униформа и таков бил шетан низ градот за да ги посочи места каде неговите соборци и другари ги посетувале, атој ја посочил и куќата на мајсторот Андон каде се криеле Милан Ризов и четникот Кочо Чонка.
Проширување на истрагата
Кон крајот на јануари 1901 година аферата добила големи размери. Престресите се проширувале, а бројот на уапсените се зголемувал. Од Кукуш во Солун биле донесени Туше Делииванов и трговецот Дупков.
Делииванов бил ослободен бидејќи според полицијата се бараал Караиванов, а не Делииванов но Туше разбрал дека него го бараат и дека станува грешка во презимето и затоа се засолнил во четата на Христо Чернопеев. Кон крајот на јануари бил направен уште еден претрес кај поп Стамат но повторно ништо не било најдено.
На 1фебруари 1901 година биле уапсени браќата Мончеви, Васил и Михаил содржатели на Бошњак - ан, потоа бил уапсен учителот од Мурарци со двајца селани, а бил уапсен и епитромот на Вардарската црква, Атанас Ангелов кој бил воедно и претседател на солунскиот револуционерен комитет.
На 3 февруари во солунскиот затвор имало 34 души затворени во врска со аферата.
Судирот кај Бајалци
Додека турските власти ја разоткривале организациската мрежа во Солунско и Кукушко на 4 Февруари 1901 година во селото Бајалци четата на Христо Чернопеев имала судир со турскиот аскер и тоа дало нова дименизија на аферата.
Легалните дејци на Организацијата од Солунско и Кукушко за да не бидат уапсени од страна на турските власти се засолниле во четата на Чернопеев и така таа нараснала на 30 души.
Затоа, Чернопеев и Туше Делииванов со четата замонале во Гевгелиско и таму се ослободиле од дејците, а на 2.02.1901 година се нашле во селото Мачуково каде требале да го разгледаат поведението на Гоно Рибаров.
Отаму четата се упатила кон Бајалци, а Рибаров ја предал четата на турските власти. Организацискиот раководител во Мачуково, Леонид Јанков го известил Чернопеев да го напушти Бајалци но тој одбил и по цена :
Од друга страна пак Чернопеев им се обратил на селаните од Бајалци кажувајќи им дека тие треба да собираат пари за купување на пушки.
На 4 Февруари четата била опколена и таа се обидела да се пробие но при првиот јуриш загинале 7 комити, двајца биле ранети, а останатите се окопале во снегот и започнале престрелка со турскиот аскер која траела 14 часа.
Четата сепак успеала да се пробие и се упатила кон селото Калиново, а дури третиот ден успеале да и избегаат на турската потера.
Нов бран на апсења
По судирот кај Бајалци биле уапсени 15 селани од оваа село и одведени во Солун, турските потери и претреси во Гевгелиско и Солунско добиле нов силен интензитет. Во селото Мачуково уапсен учителот, а по околните села се раздвижиле турските потери од кои населението настрадало.
Во селото Аканаџали - Дојранско, под обвинение на арамијата Мехмед дека има комити, дошол турскиот аскер и од клисарот било побарано да ги посочи комитите.
Тој го посочил поп Иван но тој не кажал ништо. Затоа арамијата Мехмед го повикал клисарот и му кажал дека ќе го повика кајмакамот и дека тој како комити ќе треба да ги посочи селските чорбаџии, а ако не го стори тоа ќе го убијат него, неговите два сина и ќе му ја запалан куќата.
Клисарот ги посочил чорбаџиите по што тие биле уапсени, а младиот поп Иван бил соблечен гол и бил рашетуван низ селото. Властите набргу го прекопале црковниот двор барајќи оружје, а пота бил и уапсен минатогодишниот селски учител Иванов. Од оваа село десетина души биле одвлечкани во Дојран, а останатите биле ослободени откако платиле рушвет.
Турските власти слично постапиле и во селата Дурбали, Сурлево, Валандово, Фурка и други. Селото Крецово - Кукушко било опколено од 30 души аскер по што сите мажи од 20 до 40 години биле одделени, а по мачењата некој од нив ги предал 8 пушки од системот Гра.
Бимбашјата потоа им наредил на селаните да ги прокопаат селските гробишта за да биде најдено друго оружје но ништо не било откриено. Во ова село од тепање полуделе Коле Кљанков и Христо Попов, а Петра Кљанкова полудела од заплашување. Во Тиквешко настрадаа девет села.
За преживеаните ужаси зборува фактот, што од стотици измачувани еден од с. Ресово и двајца од Мрзен-Ореховец умираат во страшни маки, а еден од с. Борово, за да го избегне затворот и мачењето, се самоубива. Во Тиквешко, учителот Александар Станоев една богато надарена, кристално чиста поетска душа, преживува една потресна трагедија.
За да го избегне затворањето, Станоев пука во себе, но куршумот минува над клепката. Паднат во бесвест, несреќникот беше пренесен во Неготино, лекуван, испратен во Солун, осуден и заточен во Подрум кале. Не остана незасегнат од одразите на солунската афера и скопскиот округ – главно Радовишката каза.
Истрагата во Солун
Паралелно со турските потери во Солун продолжила истрагата. По двата неуспешни претреса кај поп Стамат тој на 12.02.1091 година бил уапсен, а властите успеале да прочитаат и неколку организациски шифрирани писма.
Потоа биле претресени хотелот Манстир Хан и куќата на Иван Жабата по што двајцата сопственици биле уапсени. Истовремено во солунскиот затвор бил доведен егзархискиот учител од Гевгелија Иван Манолев, а бил уапсен и кукушкиот трговец Текенџиев.
Турските власти извршиле претрес и во хируршката клиника на Христовиќ, а биле проверени и болните. На 16.02. 1901 година во Солун биле доведени 30 христијани и 10 Турци од Гевгелиско, а 19 души од нив биле третирани како јатаци на комитите.
Апсењето на Иван Хаџи Николов
По бранот на апсења последен на слобода од Централниот комитет останал Иван Хаџи Николов. Тој очекувајќи го своето апсење и опседнат со мислата дека се пропаѓа ги повикал Иван Гарванов и Спас Мартин и им го соопштил начинот на комуникација со внатрешноста и Врховниот комитет.
На втората средба тие решиле да издадаат 5 бланко потврди за офицерите во случај на евентуално кревање на востание, а овие потврди во Софија ги однел Софрониј Стојанов.
Во овој момент на очај, Иван Х. Николов Централниот комитет го предала на идејните противници на Организацијата, односно на членовите на поранешното Револуционерно братство.
Меѓутоа некои историчари сметаат дека Хаџи Николов ја разбрал својата грешка и дека најверојатно поради грижа на совест посегнал по својот живот односно си ја пресекол радијалната артерија и поради тоа подолго време се нашол во болница
Једи Куле
Најголемиот дел од уапсените биле сместени во истражниот затвор во Солун. Таму се нашле и Христо Татарчев, Христо Матов и Пере Тошев. Тие биле држени во оделни простории со цел преку закани и притисоци да им бидаат извлечени потврди за изјавите на Милан Михајлов.
По неколку дена тие биле префрлени во централниот вилаетски затвор Једи Куле и им се придружиле на поп Стамат, Димитар Паљошев и другите.
Иван Хаџи Николов не бил со нива затоа што се наоѓаал во болница.
Затворот Једи Куле бил сместен во средновековна тврдина и од сите страни бил обиколен од високи бедеми.
Во овој затвор егзистирале 14 ќауша а во секој собирало по 44 затвореника, но имало по 80 души.
На чело на секој ќауш стоел ќаушбашија кој бил најчесто Турчин и тој бил господар на се. Само тој имал право да продава кафе, чај или локум.
Од друга страна пак ќаушбашијата ги терал затворениците да играат комар за да може да им ги земе картите.
За сосотојбите во затворот Једи Куле во весникот Право се истакнува:
Жалбата
Еден дел од затворениците испратиле жалба до дипломатските претставници во Солун поради лошата состојба во затворот како и поради големите насилија на турските власти при истрагата во врска со аферата.
Тие во оваа жалба истакнале дека 237 души биле претепани, 11 биле мачени, 2 биле убиени на место, 23 умреле од мачење, во едно село 5 жени и сите други биле силувани, 3 полуделе, а 6 села биле уценети со пари.
Во друга жалба биле посочени лошите услови во затворот, лошиот однос кон болните и голем број на други работи, а оваа жалба била потпишана од Татарчев, Димитар Паљошев, Христо Динков и други.
Обвинителен акт
На 20 февруари 1901 година било покренато обвинението против 19 - мината прво обвинети. Со него биле обвинети: Милан Михајлов, Кочо Георгиев, Коце Лазаров, Тодор Иванов Карапетков, Васил Мончев, Христо Татарчев, Христо Матов, Пере Тошев, Поп Стамат и други. Тие биле обвинетеи за државен престап во целина против Отоманското Царство сакајќи:
или во најмала рака овие три вилаети да бидаат присоединети кон Бугарија. Според еден документот од англиско потекло, тие било обвинети за организирање на револуционерна сила против османската власт со цел:
Ова дело било казниво според членовите 56 и 58 од Османлискиот кривичен закон и според нив следувало смрта казна.
Пресуда
Како резултат на Солунската аферата, било одржано судење од 26 февруари до 14 март 1901 год. на кое биле изведени 19 души, членови на Организацијата. Од нив тројца беа осудени на смрт, седум, меѓу кои и Христо Матов и Пере Тошев, на вечен затвор, тројца, меѓу кои и Христо Татарчев и поп Стамат, на петгодишен затвор со синџири, еден на затвор во траење од две години и петмина обвинети биле ослободени. Сите осудени биле испратени на издржување на казната во Мала Азија, во тврдината Подрум-кале (некогашниот Халикарнас). Сите биле амнестирани во втората половина на 1902 година.
Заточение
Така, во настанатата афера по повод солунските малтретирања, во бајалската борба беа затворени 44 души револуционери, заробени на разни дати во месеците февруари и март 1901 година.
До јули судбината на секој од затворените беше определена: на 6 јули 1904 год. една група од 101 човек, меѓу кои имаше 8 души гевгеличани, била испратена на заточение во Мала Азија, тврдината Подрум кале; на 8 јули т.г. друга група од 40 луѓе, меѓу кои 17 гевгеличани била испратена пак во Мала Азија – Акија.
Последици
Во текот на аферата во Апелациониот и Окружниот суд биле разгледани делата на 202 лица, меѓутоа во оваа бројка не влегле 88 души уапсени од Радовиш и неговата околина кој најверојатно биле однесени во Скопје и нивните дела биле разгледани од тамошниот Апелационен суд.
Според еден документ од англиско потекло во текот на аферата биле уапсени 204 лица. Од нив 66 души биле ослободени, 20 души биле осудени во отсуство, а 117 биле затворени во солунскиот затвор.
Според мемоарот на Организацијата во текот на аферата биле мачени 217 души, 188 биле уапсени од кои 101 лице биле осудени. Оваа афера оставила силни последици како за Организацијата така и врз целото македонско националноослободително дело.
Во текот на аферата речиси целиот Централен комитет бил затворен, а аферата на површина го исфрлила бугаринот Иван Гарванов некој од историчарите истакнуваат дека:
Историски погледи за аферата
Во историската наука сѐ уште не е доволно јасно од каде произлегло предаството поради кое се разврзала аферата.
Иван Гарванов истакнал дека како предавници се покажале Милан Михајлов, Милан Ризов и Коце Лазаров.
Ова тврдење историчарите го прифаќаат, меѓутоа тие истакнуваат дека покрај нив во текот на судскиот процес се покажало дека имало и други кои предале тајни на организацијата.
Историчарите исто така ја доведуваат во прашање и улогата на Врховниот комитет, односно се поставува прашањето дали Врховниот комитет учествувал во избивањето на аферата?
За можната улога на Комитетот се посочува изјавата на Софрониј Стојанов кој истакнал по враќањето во Софија дека си го уредил прашањето, притоа историчарите ја поставуваат дилемата дали оваа изјава се однесува на 5 бланко потврди или пак на предавството.
Исто така се истакнува дека Софрониј не бил единствениот човек на Врховниот комитет во Солун и дека најголемиот предавник Милан Михајлов всушност бил нивни човек.
Во однос на избивањето на аферата се доведува во прашање и улогата на членовите на поранешното Бугарско тајно револуционерно братство кои тогаш веќе биле дел од Организацијата, имено Јосиф Кондов бил член на Централниот комитет, а Иван Гарванов бил член на Солунскиот окружен комитет.
Ни еден челен на поранешното Братство не бил уапсен иако биле на раководни и важни места во Организацијата.
Ангел Динев истакнува дека аферата не дошла дирекно од Милан Михајлов туку од Кочо Карловалијата кој бил предаден од Мито Петров од Мурарци кој го предал Карловалијата, а овој пак Милан Михајлов и дека така се разврзала аферата.
Силно заемодејство
Силно заемодејство — механизмот одговорен за силната јадрена сила, (наречена и силна сила, силна јадрена сила или обоена сила) едно од четирите основни заемодејства во природата, останатите три се електромагнетизмот, слабото заемодејство и гравитацијата. Со сила делотворна само на растојание од неколку фемтометри, истата сила е 137 пати посилна од електромагнетизмот, и милион пати посилна од слабото заемодејство и многупати посилна од гравитацијта на тоа растојание. Со ова заемодејство се обезбедува стабилната состојба на обичната материја, бидејќи ги обединува кварковите во елементарните честички во хадронски честички како што се протоните и неутроните, најголемите составни делови од масата на обичната материја. Понатмошно, поголемиот дел од масата и енергијата на обичниот протон или неутрон е во облик на силно поле од енергија, поединечните кваркови обезбедуваат само околу 1% од масата и енергијата на протонот.
Силното заемодејство се набљудува во две области: при поголеми растојанија (околу 1 до 3 фм.), фи поврзува протоните и неутроните со што се создава јадрото на атомот.При помали растојанија (помали од 0.8 фм., полупречникот на јадрото), е силата (пренесена преку глуоните) која ги држи кварковите заедно при што се образуваат протони,неутрони и останатите хадронски честички. Силното заемодејство има толку силно дејство така што енергијата на тело сврзано од оваа сила е доволно висока за да се добијат нови масивни честички. Така, ако хадроните се заглават од високоенергетски честички, ќе се добијат нови хадронски честички, нема да се оддаде слободно зрачење (глуони). Ова својство на силното заемодјство се нарекува запазување на бојата, и истото го попречува „оддавањето“ на енергија од силното заемодејство: наместо тоа, во практиката, се набљудуваат млазови масивни честички.
Во однос на сврзувањето на протоните и неутроните за да се создадат атоми, силното заемодејство се нарекува јадрена сила (или остаточна силна сила). Во овој случај, станува збор за остатокот од силното заемодејство меѓу кварковите кои ги создале протоните и неутроните. Како такво, остаточното заемодејство е доста поразлично во зависност од растојанието меѓу нуклеоните, од кои делува преку поврзувањето на кварковите во нуклеоните.Енергијата на сврзување која делумно се ослободува по распадот на јадрото е поврзана со остаточното заемодејство се користи во атомските централи и оружјата кои се засновани на цепење на јадрото т.е. јадреното оружје.
Ова силно заемодејство се смета дека е спроведено од безмасени честички наречени глуони, кои се разменуваат меѓу кваркови, антикваркови, и други глуони. Глуоните, пак, се смета дека се во заемодејство со кварковите и глуоните бидејќи сите носат вид на полнеж наречен „промена на боја“. Промената на боја е исто што и електромагнетен полнеж, но истото се сретнува како три вида наместо еден (+/- црвен, +/- зелен, +/- син)при што се добиваат различни видови на сила, со разлчни начини на однесување. Овие правила се опишани во теоријата наречена квантна хромодинамика, која е теорија за заемодејствата меѓу кварковите и глуоните.
Веднаш по Големата експлозија, и завреме на електрослабата епоха, електрослабата сила се одвоила од силното заемодејство. Иако се очекува дека постои теоријата за сè која би го опишала ова, досега ваква теорија не е создадена, и обединувањето на основните заемодејства е еден од нерешените проблеми во физиката.
Историја
Пред 1970-тите, физичарите не биле во можност да го согледаат начинот на врзување во атомското јадро. Било познато дека јадрото се состои од протони и неутрони и дека протоните поседуваат позитивен електричен полеж, додека пак неутронте се неутрални. Сепак, овие факти како да биле спротивставени еден на друг. Со физичкото разбирање во тоа време, позитивните полнежи ќе се одбијат еден од друг и јадрото би требало да се распадне. Но ова никогаш не било набљудувано. Била потребан нова физика со која би се објаснила оваа појава.
Посилна привлечна сила била осмислена со која би се објаснило како јадрото останувало сврзано и покрај одбивните сили кои се присутни кај протоните. Оваа претпоставена сила била наречена силан сила, за која се верувало дека е силата која дејствува на протоните и неутроните кои го образуваат јадрото.
Подоцна било откриено дека протоните и неутроните не се основни честички, туку истите се изградени од составни честички наречени кваркови. Силното заемодејство меѓу нуклеоните било спореден ефект од многу поосновна сила која ги сврзувала кварковите во протоните и неутроните. Теоријата на квантната хромодинамика објаснува дека кварковите носат промена на боја, иако нема поврзаност со видливите бои. Кварковите со различни бои на полнежи се привлекуваат меѓусебно под дејство на силното заемодејство, кое е посредувано од честички кои се наречени глуони.
Поединости
Зборот силно се користи бидејќи силното заемодејство е „ најсилното“ од четирите основни заемодејства, неговата сила е околу 102пати поголема од од силата на електромагнетизмот, околу 106 поголема од слабото заемодејство, и околу 1039 посилно од гравитацијата, на растојание од фемтометар или помалку.
Законитости кај силното заемодејство
Кварковите и глуоните се единствените основни честички кои пренесуваат неисчесзнувачки обоен полнеж, а со тоа учествуваат во силните заемодејства. Силните заемодејства сами по себе делуваат дирекни и единствено само на елементарните кваркови и глуонски честички.
Сите кваркови и глуони во квантната хромодинамика си заемодејствуваат преку силното заемодејство. Јачината на заемодејството е параметризирано преку силната постојана на сврзување. Оваа сила е определена од промената на бојата на честичката, групно теоретско својство.
Силното заемодејство делва меѓу кварковите. За разлика од останати сили (електромагнетната, слабата, и гравитационата), силното заемодејство не се намалува со зголемувањето на растојанието. Откако е постигнато одредено растојание (кога е постигната големина од еден хадрон), истата останува со сила од 10.000 њутни, без разлика на растојанието меѓу кварковите. Во квантната хромодинамика оваа појава се нарекува запазување на бојата, истата наведува дека, не можат да се набљудуваат слободни кваркови. Објаснувањето е дека потребната која е потребна за сила од 10.000 њутни (околу еднт тон метричка маса на површината од Земјата) е доволно силна за да создаде пар честичка-античестичка на многукратно растојание на заемодејството. Кажамо поедноставно, самата енергија која се применува за да се раздвојот два кваркови ќе создаде пар од нови кваркови кои ќе се спојат со првичните. Неуспешноста на сите опити кои биле во потрга на слободните кваркови се земаат како доказ за оваа појава.
Елементарните кваркови и глуони кои се под заемодејството не можат да бидат набљудувани директно, туку се појавуваат како млазови од новосоздадени хадрони, кога енергијата е натрупана во врската кварк-кварк, како што кварк во протонот е удрен од многу брз кварк за време на опит во забрзувачот. Сепак, може да се набљудува кварково-глуонската плазма.
Секој кварк во универзумот не го привлекува секој друг кварк во гореспоменатото растојание, бидејќи запазувањето на бојата кажува дека силното заемодејство делува без да се намалува со растојанието важи само за паровите од единечни кваркови, и дека при збирови од сврзани кваркови (на пример, хадроните), збирната промена на бојата на кварковите се поништува, како што е набљудувано од далечина. Збировите од кваркови (хадрони) немаат промена во бојата, и силното заемодејство е скоро целосно отсутно кај овие хадрони (на пример, меѓу барионите или мезоните). Сепак целосното поништување не е совршено. Мала остаточна сила останува (опишана подолу) позната како остаточно силно заемодејство. Оваа остаточна сила сенамалува забрзано со растојанието,и влијае на многу мали растојание (делотворна на куси растојанија од неколку фемтометри). Се пројавува како сила меѓу „безбојните“ хадрони, и затоа понекогаш е позната како силна јадрена сила или само јадрена сила.
Остаточно силно заемодејство
Остаточното силно заемодејство е многу мал остаток од силното заемодејство кое ги поврзува кварковите заедно во протоните и неутоните. Оваа сила е многу послаба меѓу неутроните и протоните, бидејќи најголемиот де од силата е неутрализирана во самите честички, на ист начин како кај електромагнетните сили меѓу неутралните атоми (ван дер Валсова сила) и многу послаба од електромагнетната сила која ги држи атомите поврзани меѓусебно.
За разлика од самото силно заемодејсто, јадрената сила, или остаточното силно заемодејство, се намалува со зголемувањето на растојанието, и тоа мошне брзо со зголемувањето на растојанието. Намалувањето е приближно негативно колку и експоненцијалната функција од растојанието, не постои познат едноставен запис а овој настан, (ПогледајтеЈукаовов потенцијал). Овој факт, заедно со поспорото намалување на разорната електромагнетна сила меѓу протоните, ја предизвикува нестабилноста на поголемите атомски јадра, како што се елементите од периодниот систем со атомски број поголем од 82 (олово).
Nightwish
Nightwish е симфониски метал бенд од Китее, Финска формиран во 1996 година, од текстописецот и клавијатуристот Туомас Холопаинен, гитаристот Емпу Вуоринен, и формер вокалистот, Тарја Турунен. Моментално, бендот Nightwish има 5 членови, од коишто поранешната вокалистка Тарја Турунен е заменета со Анет Олзон, и стариот басист, Сами Ванска е заменет со Марко Хиетала, басист и вокалист коишто придонесува многу за бендот и вклучува големи новини во него.
Криминални умови
Криминални умови е американска полициска процедурална драма која за првпат се појавува на 22 септември 2005 година на CBS. Низ серијата се проследува тим кој прави профили од Единицата за анализа на однесувањето на ФБИ (ЕАО) со седиште во Квантико, Вирџинија. ЕАО е дел од Националниот центар за анализа на насилен криминал на ФБИ. Криминални умови се разликува од другите процедурални драми со тоа што се фокусира на криминалецот наместо на самото кривично дело. Шоуто е во продукција на Марк Гордон куќата со CBS Television Studios и ABC Studios. Оригиналниот наслов за Криминални Умови е Квантико и пилотот е сниман во Венкувер. Во сценариото за Квантико, Џејсон Гидеон е именуван како Џејсон Донован. Во октомври 2009 година CBS објави дека Legacy Interactive ќе создаде видео игра врз основа на шоуто. Играчите ќе треба да истражуваат места на злосторства да бараат докази за да помогнат да се решат мистериозните убиства. Играта треба да излезе на почетокот на 2011 година.
ПОЗАДИНА
Првично, серијата се фокусира на Џејсон Гидеон (Менди Патинкин), Арон Хочнер (Томас Гибсон), и останатите од Единицата за анализа на однесувањето, во понатамошниот текст именувани како тимот ЕАО. За првата сезона, тимот е составен од Ел Гринавеј (Лола Глаудини), Дерек Морган (Шемар Мур), д-р Спенсер Рид (Метју Греј Гублер), Џенифер Џареу, исто така позната како Џеј Џеј, (ЕјЏеј Кук), и Пенелопе Гарсија (Кирстен Фангснес). Кога серијата имаше премиера, Фангснес не беше во редовната екипа, туку се појавуваше како гостин.
За време на втората сезона, Ел Гринавеј заминува по шестата епизода и е заменета во деветтата епизода во истата сезона со Емили Прентис (Пеџет Брустер). На почетокот од третата сезона, Џејсон Гидеон заминува по втората епизода и по неколку епизоди е заменет со Дејвид Роси (Џо Мантења). За време на шестата сезона, Џеј Џеј заминува по втората епизода. Ешли Сивер (Рејчел Николс) е претставена, но не значително како замена за Џеј Џеј, повеќе само да го пополни нејзиното место по заминувањето.
Исто така, понатаму во шестата сезона, Емили Прентис ја напушта серијата, без никаква најавена замена. ЕјЏеј Кук се враќа во шоуто да учествува во последната епизода на Брустер, најавен како „специјален гостин“. И глумците и членовите на екипата на шоуто беа едногласни во своето незадоволство за одлуката Кук и Брустер да го напуштат шоуто од страна на мрежата и глумците се надеваат дека нивните колеги ќе се вратат наредната сезона. На 15 април 2011 година беше најавено дека Еј Џеј Кук потпишал договор за враќање во серијата како редовен глумец на крајот од шестата сезона и за почетокот на седмата сезона и CBS имаат опција за договорот на Пеџет Брустер – доколку нејзиниот нов пилот договор пропадне- да и дадат шанса и таа да се врати. Томас Гибсон и Шемар Мур засега не се потпишани за седмата сезона. Преговорите и за двајцата сè уште се во тек.
ЧЛЕНОВИ НА ЕАО ТИМОТ
Надзорен специјален агент/ шеф на единицата Арон „Хоч“ Хочнер
Игран од Томас Гибсон, Хочнер е поранешен обвинител и првично е назначен во теренското биро на ФБИ во Сиетл. Тој е еден од најискусните агенти во ЕАО. Постојано се бори да балансира потребите на неговата работа со неговиот семеен живот, но неговата сопруга Хејли се разведува од него во третата сезона. Хејли понатаму во серијата е убиена од сериски убиец во бегство познат како „Косачот“, во петтата сезона. Откако ќе биде нападнат од Косачот на крајот од 4тата сезона и шпекулациите на Шефот на Одделот Штраус во врска со неговата способност да продолжи да го води тимот, Хоч му го предава водството на ЕАО на НСА Дерек Морган. Откако ќе го убијат Жетварот, Хочнер повторно е назначен за Шеф на единицата.
Надзорен специјален агент/ Шеф на единицата за акција Дерек Морган
Игран од Шемар Мур, Морган е сигурен, самоуверен и често импулсивен карактер. Израснат од самохрана мајка, Дерек бил проблематично момче од Чикаго обвинет за малолетничка деликвенција. Тој бил спасен и обучуван од страна на човек кој подоцна е уапсен поради малтретирање на деца, Морган бил еден од неговите жртви. Откако се заинтересирал за фудбал, со стипендија го посетувал Универзитетот Northwestern. По ова, тој се приклучил на одделот за бомби во Полицискиот Оддел на Чикаго, а оттаму се префрлил во ЕАО. Тој е унапреден во одговорен на ЕАО, привремено, од Шефот на одделот Хочнер, поради шпекулациите дека Штраус имал намера да го раздели тимот бидејќи таа се сомневала во неговите способностите за водење. Морган се согласува, под еден услов„ сè ќе се врати во нормала“, откако ќе го уапсат Фојет. Хочнер се враќа во ЕАО на помала функција, но по смртта на неговата бивша жена Хочнер си ја врати неговата главна улога како Шеф на единицата. Морган имапосебна врска со техничкиот аналитичар Пенелопе Гарсија и тие двајцата имаат единствена стенографија и шеги. На крајот од 5тата сезона, Морган е начекан во заседа и врзан додека му помагал на детективот Спицер да ги спасат неговата сестра и ќерка од Принцот на темнината. Во премиерата на шестата сезона, Морган брутално го убива Принцот на темнината во ледено сокриван бес и развива близок однос со ќерката на Спицер Ели. Откако Ели бега од згрижувачкиот дом во „Безбедно небо“ кој е смесена и се појавува во ЕАО да го бара Морган, тој и Гарсија ја пронаоѓаат нејзината мајка и им помага да се зближат.
Надзорен специјален агент д-р Спенсер Рид
Игран од Метју Греј Гублер, Рид е најмладиот член на ЕАО. Тој е гениј кој на 12 годишна возраст го завршил државното средно училиште во Лас Вегас и има докторати по математика, хемија и инжинерство како и магистратури по психологија и социологија и од четвртата сезона работи на магистратура по филозофија. Познато е дека тој има коефициен на интелигенција од 187, повисок и од Алберт Ајнштајн, може да чита 20 000 зборови во минута и има ејдетска меморија. Рид се приклучил во ФБИ во 2004 година. Повеќето од членовите на тимот се заплашени од неговото продлабочено знаење. Тој вообичаено е претставуван како „Д-р Рид“, за разлика од другите агенти кои се претставувани како „надзорен специјален агент“. Намерата за ова, како што објаснува агент Хочнер во пилот епизодата, е да се создаде респектабилен прв впечаток за Рид, да се одбегнат пресудите за неговите години. Тој е кум на синот на Џареу, Хенри. За време на втората сезона, тој е киднапиран од неидентифкуван субјект кој го дрогира д-р Рид со дилаудид замешан со неименуван халуциноген. Како резултат на тоа, Рид за кратко станува зависен на аналгетикот дилаудид, но подоцна се излекува откако ќе посети неколку состаноци за поддршка на зависниците специјално за членовите на заедницата за спроведување на законот. Во шестата сезона, тој размислува со тоа што неговата мајка му го кажала за неговото детство и открива дека татко му го напуштил семејството откако мајка му доживеала нервен слом. Неговата мајка е болна од шизофренија и е сместена во ментална установа во Лас Вегас.
Технички аналитичар Пенелопе Гарсија
Игран од Кирстен Фангснес, Гарсија е компјутерскиот техничар на тимот во седиштето на ЕАО во Квантико. Таа не е Латиноамериканка како што се чини од нејзиното презиме, Гарсија е презимето на нејзиниот очув. Таа ги изгубила и двајцата родители на многу мала возраст и оттогаш живее „од мрежата„ како компјутерски хакер. Гарсија се приклучила во бирото со тоа што привлекла внимание на себе откако не легално пристапила кон дел од нивната опрема и и понудиле опрема во замена за затворска казна. Најчесто таа го поддржува тимот од нејзината компјутерска лабораторија од Квантико, но повремени им се придружува на локации каде нејзините вештини можат да се искористат на терен. Таа ужива флертувачка врска со НСА Морган, често впуштајќи се во шеги од сексуална природа, кога тој се јавува за информации. Таа е погодена од огнено оружје од неидентификуван субјект кој прво ја шармира и ја однесе на состанок. Таа му е кума на синот на Џареу, Хенри. За време на шестата сезона. По заминувањето на Џеј Џеј, Гарсија се обидува да биде врска со јавноста и да ја пополни улогата на Џеј Џеј. Хоч и Гарсија се согласуваат дека најдобро ќе биде обврските да ги поделат помеѓу членовите на тимот.
Надзоре специјален агент/ односи со јавноста Џенифер Џеј Џеј Џареау
Игран од ЕјЏеј Кук, Џареау играше како врска на томот со медиумите и агенциите на локалните полиции. Таа е во врска со Вилијам ЛаМонтање, полициски службеник во Њу Орлеанс и тие двајцата имаат син, Хенри. На почетокот од шестата сезона, Џареау беше принудена да прифати унапредување во Пентагон поради што мораше да замине от тимот, иако Шефот на единицата Хочнер рече дека се надева дека во иднина таа ќе се врати во ЕАО. Џеј Џеј се врати во епизодата насловена како „Лорен“ да му помогне на тимот на да пронајде агетката Прентис. Таа уште еднаш ќе се врати во финалето на шестата сезона, пред повторно да се врати како постојан член во седмата сезона.
Игран од Џо Мантења, Роси е искусен профилер кој веќе еднаш работел во ЕАО во нејзините почетоци, тогаш се пензионирал порано за да пишува книги и да држи предавања за криминалните анализи, сè додека не волонтирал да се врати кратко по заминувањето на Гидеон.
Кадет во ФБИ Ешли Сивер
Игран од Рејчел Николс, Сивер е кадет на обука во Академијата на ФБИ во Квантико. Таа го следи тимот на ЕАО да им помогне во истрагите за убиства во затворени заедници. Таа е избрана поради нејзината уникатна позадина, нејзиниот татко беше ужасен сериски убиец кој уби многу жени пред да биде фатен од ЕАО. На почетокот, Шефот на единицата Хочнер ќе ја направеше специјалец, консултант на тимот за една ситација, но Роси и дозволи да ја заврши нејзината помошна обука со тимот, под надзор на НСА Прентис. Во „Со вакви пријатели“ таа дипломира на Академијата и беше примена во тимот како „пробен агент“.
Надзорен Специјален агент Џејсон Гидеон
Игран од Менди Патинкин, Гидеон е добро познат како најдобриот профилер на ЕАО. Пред почетокот на серијата, тој имал нервен слом откако испратил тим од шест агенти во склад во Бостон, каде сите бие убиени од бомба. На почетокот на серијата, тој се враќа на неговата функција по шест месеци медицинско отсуство која за тоа време ја вршеше Хочнер како Шеф на единицата. Гидеон има безбедносен сертификат и има обезбедено анализа на класифицирано однесување за ЦИА. Тој му е ментор на агентот Рид и иако е непишано правило дека членовите на тимот не треба да прават профили еден за друг, тој често им нуди морална поддршка и охрабрување на членовите на неговиот тим кога стресот од работата ќе ги нападне. По серија од емотивно напорни случаи и убиството на неговата пријателка Сара во неговата куќа од страна на сериски убиец во бегство, тој почнува да се чувствува истрошено. Последната капка прелева кога Шефот на единицата Хочнер е суспендиран на две недели од газдата на тимот, настан за кој Гидеон се чувствува одговорен. Тој се повлекува во неговата канцеларија и остава писмо за Рид, бидејќи знае дека тој е првиот кој ќе дојде да го бара. Кога Рид доаѓа во канцеларијата, ја наоѓа празна освен писмото на Гидеон, значката и оружјето. Гидеон последен пат е виден во Невада каде во еден ресторант и кажува на келнерката дека не знае каде оди и дека ќе знае кога ќе стигне таму, го напушта ресторантот и заминува.
Надзорен специјален агент Ел Гринавеј
Игран од Лола Гаудини, Гринавеј првенствено била назначена за теренското биро на ФБИ во Сиетл, Вашингтон и назначена во ЕАО како експерт во злосторство од сексуална природа. Нејзиниот татко бил полициски службеник во градот Њујорк, кој бил убиен за време на службената должност. Гринавеј доживува сериозна емотивна траума откако ќе биде застрелана од неидентификуван лик во првата сезона. Во првата епизода од втората сезона таа преживева и се враќа на должност, порано отколку што Гидеон и Хочнер би сакале. По неколку епизоди, сама за време на набљудувањето на еден осомничен сериски силувач, таа ладнокрвно го застрелува човекот. Локалната полиција смета дека било самоодбрана, но по ова Гидеон и Хочнер се сомневат во нејзините способности за профилер. Таа дава отказ, му ги предава значката и пиштолот на Хочнер, велејќи му дека со тоа не ја признава вината.
Надзорен специјален агент Емили Прентис
Игран од Пеџет Брустер, Прентис е ќерка на Амбасадорката Елизабет Прентис (игран од Кејт Џексон). По заминувањето на НСА Ел Гринавеј од ЕАО, Прентис се појавува со документи кои ја назначуваат за ЕАО. Од прва изгледаше дека таа повлекла некои врски преку мајка и да го добие местото во тимот. Сепак, подоцна се дознава дека главниот директор на ФБИ одделот Ерин Штраус ја поставил таму за да има влијание врз тимот за подоцна да може да го потцени Хочнер. Пренти не се согласува да го направи тоа, велејќи дека порадо ќе даде отказ отколку да и помогне на Штраус. Таа одлучува да остане во ЕАО. Емили исто така течно зборува неколку јазици, како Арапски и Шпански и има познавање од Италијанскиот, но во 20тата епизода од втората сезона („Чест меѓу крадците“), дознаваме дека Емили загубила познавање од друг јазик кој и бил добро познат, Рускиот. Наводно таа е убиена додека Ијан Дојл ја држел како заложник во епизодата насловена како „Лорен“ во шестата сезона, но во последната сцена од епизодата се навестува дека таа ја преживеала средбата со Дојл. Џеј Џеј се среќава со Прентис (гледачите го гледаат само нејзиниот грб) во едно кафуле во Париз каде таа и дава три пасоши и сметка во банката да започне нов живот криејќи се од Дојл.
Надзорен специјален агент/ односи со јавноста Џордан Тод
Игран од Мета Голдинг, Тод е лично избрана замена на Џареау да служи како директор за медиумите за време на породилното отсуство на Џеареу, од крајот на 2008 до почетокот на 2009 година. Тод порано служела во Одделот за борба против тероризмот на ФБИ, но ја следи Џаерау за обука само за еден ден пред да оди на породилно. Тод се слага добро со повеќето членови од тимот, дури и платонски флертува со Дерек Морган. Таа е особено блиска со Дејвид Роси, која напати е виден како ја советува додека работат на некој случај. Сепак, Тод неколкупати се судира со Шефот на единицата Арон Хочнер. Подоцна, таа е совладана од нејзините емоции за време на случајот за Убиецот по Автопати во Лос Анџелес.
Придружни ликови
Хејли Брукс Хочнер
Игран од Мередит Монро, Хејли му беше средношколската љубов на агентот Хочнер и е негова сопруга и мајка на неговиот син Џек, роден кон крајот на 2005 година. Бракот на двојката е проблематичен, поради замерките на Хејли за тоа дека Хоч е повеќе посветен на неговата работа и на ЕАО тимот отколку на неговото семејство. Овој вторичен заплет напредува, и до крајот на втората епизода од сезона 3, Хејли се отселува, земајќи го и Џек со неа. Понатаму во сезоната, Хејли му доставува на Хоч документи за развод, кои тој одлучува да ги потпише без оспорување за да го зачува односот со син му.
Понатаму, Хејли се спомнува повремено но не е видена повторно сè до првата епизода од сезона 5 кога Бостонскиот Жетвар го прободува Хоч и ја краде адресата на Хејли. Хејли и Џек набргу се пронајдени неповредени, но Хоч бара да се стават во заштитнички притвор, без тој да ја зне нивната локација за нивна заштита. Хоч станува опседнат од тоа да го изнесе Жетварот пред правда за да може да си ги види сопругата и синот повторно.
Во епизода 9 од сезона 5, Жетварот го убива маршалот задолжен да ја чува Хејли, и ја намамува во домот на Хоч, велејќи и дека тој е замената и дека Хоч е мртов. Откако ќе се сретнат сами во куќата, тој ја принудува да му се јави на Хоч за тој да може да слушне како ги убива жена му и син му. Хоч му дава на Џек кодирана порака да се скрие и и кажува трогателно збогум на Хејли пред Жетварот да ја застрела. Хоч стигнува во куќата пред остатокот од тимот и започнува смртна тепачка со Жетварот. Тој го претепува до смрт и потоа го наоѓа син му жив на неговото скришно место.
Игран од Џејн Линч, Диана Рид е мајката на членот на ЕАО тимот д-р Спенсер Рид.исто како и нејзиниот син и таа има висок коефициент на интелегенција и негокаш била универзитетски професор по литература, но боледува од шизофренија и е хоспитализирана во саниториум во Лас Вегас, каде Спенсер ја сместил кога имал осумнаесет години. Нејзиниот сопруг Вилијам заминал пред нејзината дијагноза, поради неговата неспособност да се справи со нејзината болест и тој не можел да ја заштити откако таа била сведок на убиство. Таа е свесна кога е на лекови, но често запаѓа во регресија на нејзината универзитетска кариера. Диана поминувала многу време читајќи му на глас на Спенсер додека тој растел, а тој продолжува да и пишува писма секој ден. Таа е горда на нејзиниот син, но не гоодобрува ФБИ бидејќи е организација упавувана од владата и ги нарекува неговите колеги „фашисти“. Таа настапува во два случаи во првата и четвтата сезона.
Во првата сезона, Рид се чувствува виновен што одбегнува да ја посети мајка му и го прави тоа во последната епизода додека изтражува еден непознат лик кој се нарекува Кралот на Рибарите. Спенсер дознава дека таа може даго идентификува бидејќи тој бил хоспитализиран со неа. Преку Диана, убиецот дознал за членовите на ЕАО тимот, што му овозможило на направи потрага по Светиот Грал со персонализирани индиции за секој од агентите да ја најдат девојката што тој ја киднапирал, која му е биолошка ќерка.
Директор на одделот на ФБИ Ерин Штраус
Игран од Џејни Аткинсон, таа му е директниот надзорен на Шефот на ЕАО. Нејзиното искуство во ФБИ лежи во администрација и таа никогаш не била на терен, сè додека не го придружувала тимот во Милвоки во втората епизода од третата сезона ( „во име и крв“). Таа мисли дека тимот на Хоч не е организиран и таа му се заканува на тимот. Хоч смета нејзиното непријателство кон него се должи на тоа што таа го гледа како закана за нејзин напредок во ФБИ. Таа ја поставува Емили Прентис во тимот да ја замени Ел Гринавеј во почетокот на сезона 2, потоа се обидува да ја искористи Прентис како нејзин шпион во тимот, без да ја крие нејзината намера „да го уништи Хоч“. Прентис одбива и наместо тоа накратко дава отказ. Тогаш Штраус користи ситуација каде Хоч и Гидеон нема добро да се справат со еден случај како изговот да го суспендира Хоч на две недели од ЕАО очекувајќи истрага за неговите методи. Откако самате ќе се увери како работи тимот (додека го гонат серискиот убиец од Милвоки Џо Смит), Штраус на крај се откажува од намерата да го тргне Хоч од ЕАО или да организиран нов тим. Наместо тоа, таа јасно им кажува ниту еден член на тимот да не очекува унапредување на повисока функција во ФБИ.
Сепак, по една сезона, на Морган му е понудено да го води теренското биро во Њујорк, со што ја става во прашање нејзината моќ. Тогаш таа го користи тоа што Хоч е избоден од Џорџ Фојет (познат како Бостонскиот Жетвар) во првата епизода од сезона 5 („без лице, без име“) да го принуди Хоч да се откаже од функцијата, да биде преместен или отпуштен. Хоч одлучува да се откаже и да го унапреди Морган, надевајќи се дека оваа внатрешно унапредување барем ќе го задржи тимот заедно. Морган се согласува, но вели дека ќе служи на таа функција само додека не го фатат Џорџ Фојет (епизода 5 сезона 5, „од лулка до дупка“). Штраус ја води истрагата во 100та епизода во инцидентот со Хоч и Џорџ Фојет. Тимот се однесува непријателски кон неа (најмногу Морган и Роси) и иако се чини дека е против Хоч, на крајот покажува сочувство за него и го ослободува од секакви обвиненија. Таа подоцна се појавува во воведот за Криминални умови: Сомнително однесување, епизода 18 сезона 5 („Борбата“). Таа прво му се јавува на Хоч за статусот на истрагата. Тогаш НСА Сем Купер го бара тлефонот и разговара со неа. Тие разговараат на кратко за да се следат нејзините наредби и да се истражува случајот. Кога му кажува да се врати, тој одбива. На крај, таа и кажува на Купер кон крајот од епизодата да се качи на авион со Хоч и неговиот тим да се врати на работа, велејќи дека има еден куп случаи за нив. Уште еднаш во сезона 6, Штраус докажува дека се грижи само за себе и за изгледот во агенцијата, принудувајќи ја Џеј Џеј да прифате унапредување во Пентагон (против желбата на Џеј Џеј).
Детектив Вилијам ЛаМонтање помладиот Игран од Џош Стјуарт, детектив ЛаМонтање за првпат е виден во епизода 18 сезона 2 („Џоунс“) како детектив од Њу Орлеанс кој истражува случај на сериски убиец кој првенствено бил на татко му. Детектив Вилијам ЛаМонтање, постариот, бил детектив кој напреднал многу во случајот пред да биде убиен во ураганот Катрина. Се сметаше дека и убиецот ја имал истата судбина, но кога с појавиле докази кои укажувале на спротивното, детективот ЛаМонтање го презеде случајот користејќи ја работата која ја завршил татко му и еден доказ кој татко му го врежал на ѕидот, кратко пред да умре. Детективот ЛаМонтање, помладиот се јавил во ЕАО да му помогнат и на крај заедно успеале да го фатат убиецот. ЛаМонтање, помладиот, повеќето од времето на случајот бирал да работи во близина на агент Џареау. Во епизода 17 сезона 3 („во топлина“), беше откриено дека тие биле заедно повеќе од едан година и во наредната епизода („преминувањето“), Џеј Џеј му се јави на Вил да му каже дека е бремена со негово дете. На крајот од третата сезона Вил се појави во градот Њујорк додека тимот работеше на случај, нудејќи и брак и велејќи и на Џеј Џеј дека тој е подготвен да се откаже од значката, да се пресели во Вирџинија и да го одгледува нивното бебе. На почетокот од сезона 4, Вил се преселил во Вирџинија и очигледно седи дома и го гледа нивниот син, Хенри. Џеј Џеј, сè уште, канонски ја нема прифатено понудата за брак, но тие размениле прстени на кои е впишан датумот на раѓање на Хенри. Тој накратко се појавува на 100та епизода каде заедно со Џеј Џеј земаат лекови за Хенри, како и „Робот на должноста“, каде ги придружува Џеј Џеј и тимот на погребот на Хејли.
ФБИ технички аналитичар Кевин Линч
Игран од Николас Брендон, Кевин за првпат се појави во епизода 9 сезона 3 („Пенелопе“) во која требаше да го истражува компјутерот на Гарсија за да дознае кој ја застрелал. Кевин му прати на тимот видео во живо предупредувајќи ги дека виновникот е во седиштето на ЕАО. Тој беше импресиониран од компјутерските вештини на Пенелопе, а чувството беше обострано. На крајот од епизодата Гарсија и Кевин се запознаа и оттогаш тие двајца се во романтична врска. Иако Гарсија накратко се грижеше да не ги наруши правилата на ФБИ против спријателување откако ќе биде „фатена на дело“ во нејзината куќа од страна на Роси во епизода 14 сезона 3 („оштетен“), нејзините грижи се залудни. Кевин често ја посетува ЕАО да минува време со Гарсија и се чини дека со цело срце е прифатен од останатите членови на тимот. Во епизода 23 сезона 2 („Убиец на патишта“), тој и кажува на Гарсија дека аплицирал за подобро платена работа во НСА, и и ја прашува дали таа е подготвена да се пресели со него ако ја добие работата. Гарсија не можеше да се одлучи, накрај му кажа на Кевин дека ЕАО е нејзиниот дом и мисли дека не може да ги напушти. Тогаш Кевин и кажва дека позицијата во НСА е повлечена, поради проблеми во безбедноста. На Пенелопе и се испушти дека „секако немаше да бидеш среќен во Карачи“, укажувајќи дека таа го хакирала системот на НСА да дознае за работата. Меѓутоа, Кевин не изгледа вознемирен поради тоа, а нивната врска, како што изгледа, сè уште е јака. Во петтата сезона кога тимот е принуденда остане во Б&Б со ограничен број на соби, поради што Морган и Пенелопе мора да останат во иста соба, Кевин и кажува на телефон дека е љубоморен и дека Морган треба да „го чува пиштолот во футролата“. Накратко се појавува во 100та епизода каде и помага на Пенелоре да го бара Фојет. Кевин исто така и помага на Пенелопе во епизода 4 сезона 6 („компромитирачки позиции“).